Golden Ocean Group

Golden Ocean Group Limited er et Bermuda-registrert tørrlastrederi notert på Nasdaq og Oslo Børs. Rederiet ble utfisjonert av Frontline i november 2004.  Fredriksen-kontrollerte Hemen Holding er største eier.

Selskapet startet opp med to capesize-skip og to panamax-nybyggingskontrakter, samt en langtidsinnbefraktet capesize. Rederiet har de siste årene opplevd stor vekst innenfor sine segmenter, og er nå en dominerende aktør innenfor tørrlast med nærmere 100 kontrollerte skip og nybygg. 

Peder Simonsen har vært midlertidig administrerende direktør i selskapet siden mai 2024. 

Det største bidraget til omsetningen er inntekter fra befraktere som chartrer skip av Golden Ocean til frakt av råvarer. Den største driveren i bulkmarkedet er behovet for jernmalm og kull i Kina og andre vekstområder.

Eksterne lenker



Kategori:Bermudiske rederier
Kategori:John Fredriksen
Kategori:Selskaper etablert i 2004
Kategori:Artikler i sjøfart-prosjektet